techiaith/cofnodycynulliad_en-cy huggingface dataset:
English: Well, as you know, I do know the site you refer to and we are very keen in terms of our sports policy for full participation in cricket and in other sports by young men and young women, indeed, people of all ages who wish to participate. We are aware of the need for such a feasibility study and I would be very happy to see further evidence of the relationship that the club is developing with partners, including Sport Wales. I will raise this issue with Sport Wales myself to ensure that there is a continuing discussion with Newport City Council, with Sport Wales and Newport Live. We have, of course, an issue that relates in this way to the operation of leisure centres by agencies that are no longer part of the local government. So, the situation is not simple, but we are very keen in Welsh Government that we are able to support the activities at the grass roots, as it were - or should I say on the cricket pitch, in this case - to ensure that they do relate to the local community regardless of the governance of the sport.
Welsh: Wel, fel y gwyddoch, rwy'n ymwybodol o'r safle y cyfeiriwch ato, ac rydym yn awyddus iawn o ran ein polisi chwaraeon i weld dynion a menywod ifanc, ac yn wir, pobl o bob oed sy'n dymuno gwneud hynny, yn ymgymryd â chriced a chwaraeon eraill. Rydym yn ymwybodol o'r angen am astudiaeth ddichonoldeb o'r fath, a byddwn yn falch iawn o weld tystiolaeth bellach o'r berthynas y mae'r clwb yn ei datblygu gyda phartneriaid, gan gynnwys Chwaraeon Cymru. Byddaf yn codi'r mater hwn gyda Chwaraeon Cymru fy hun i sicrhau bod trafodaeth barhaus rhwng Cyngor Dinas Casnewydd, Chwaraeon Cymru a Casnewydd Fyw. Mae gennym broblem, wrth gwrs, sy'n ymwneud yn y ffordd hon ag asiantaethau nad ydynt yn rhan o'r llywodraeth leol mwyach yn gweithredu canolfannau hamdden. Felly, nid yw'r sefyllfa'n syml, ond rydym yn awyddus iawn yn Llywodraeth Cymru i allu cefnogi gweithgareddau ar lawr gwlad, fel petai - neu a ddylwn ddweud ar y maes criced, yn yr achos hwn - i sicrhau eu bod yn gysylltiedig â'r gymuned leol ni waeth sut y caiff y gamp ei llywodraethu.
English: I now turn to spokespersons' questions. The first this afternoon is the Plaid Cymru spokesperson, Siân Gwenllian.
Welsh: Rwy'n troi yn awr at gwestiynau'r llefarwyr. Y cyntaf y prynhawn yma yw llefarydd Plaid Cymru, Siân Gwenllian.
English: Thank you very much, Dirprwy Lywydd. The funding problems of the arts sector as a result of COVID continue, and I think that you agree with me that freelance workers are specifically under a great deal of pressure. You told the culture committee of the Senedd that the £7 million for freelance workers in the cultural sector wasn't sufficient. And I'm sure you've seen the comprehensive report of the freelance taskforce for Wales, which brings forward a great deal of important recommendations. This report also includes many concerns with regard to the development of Welsh-medium work in this specific sector. So what plans or schemes do you have to ensure that freelance workers have the support that they need, and would you be willing to work with this taskforce, and with the Arts Council of Wales, and other organisations, to implement the recommendations of the report? What specific plans do you have as a Government to safeguard and grow the Welsh-medium sector during the pandemic?
Welsh: Diolch, Dirprwy Lywydd. Mae problemau ariannol y sector celfyddydau yn sgil COVID yn parhau, a dwi'n credu eich bod chi'n cytuno efo fi bod gweithwyr llawrydd, yn benodol, felly, o dan bwysau mawr. Fe ddywedoch chi wrth bwyllgor diwylliant y Senedd nad oedd y £7 miliwn ar gyfer gweithwyr llawrydd yn y diwydiannau diwylliannol a chreadigol yn ddigonol. A dwi'n siŵr eich bod chi wedi gweld adroddiad cynhwysfawr tasglu llawrydd Cymru hefyd, sydd yn dod â nifer o argymhellion pwysig ymlaen. Mae'r adroddiad yma hefyd yn cynnwys nifer o bryderon ynghylch datblygiad gwaith cyfrwng Cymraeg yn y sector benodol yma. Felly, pa gynlluniau sydd gennych chi i sicrhau bod gan weithwyr llawrydd y gefnogaeth sydd ei hangen, ac a fyddwch chi'n fodlon gweithio efo'r tasglu yma, ac efo'r cyngor celfyddydau, a sefydliadau eraill, i weithredu ar argymhellion yr adroddiad? Pa gynlluniau penodol sydd gennych chi fel Llywodraeth i amddiffyn a thyfu'r sector cyfrwng Cymraeg yn ystod y pandemig?
English: Well, the Welsh-medium sector, in an officially bilingual nation, and a Senedd where we meet where both languages are official, is central to everything that we do as a Government, of course. So there's no question that we're not treating Welsh language provision at the same level as English language provision. And indeed, provision in other languages spoken by the citizens of Wales is also very important to us. But the other point to emphasise here, I think, which is crucial, is that, in providing our plans as Government, we do ensure that the funding available from us - be that provided from our reallocated budgets, or whether it comes from the UK Government - that those funds are distributed as soon as possible in order to ensure that we meet the need. That's what we have done, particularly with the £53 million, but with the reallocated internal budget - it's more than that - that's being provided for the arts. What's important is that applications come through quickly, and the arts council have responded very swiftly, I have to say, in administrating parts of the budget, and we as a Welsh Government will also administer our budget in accordance with that. It's important that these individuals are given an assurance that there is opportunity for them to maintain their livelihoods, although they will have to discover ways of performing and operating in spaces that are different to what the situation was in the past whilst this public health crisis continues.
Welsh: Wel, mae'r sector cyfrwng Cymraeg, yn amlwg, mewn cenedl ddwyieithog yn swyddogol, ac mewn Senedd lle rydym ni'n cyfarfod heddiw lle mae'r ddwy iaith yn swyddogol, yn ganolog i'r cyfan rydym ni'n ei wneud fel Llywodraeth. Felly, does dim cwestiwn nad ydym ni'n trin darpariaeth Gymraeg ar yr un lefel â'r ddarpariaeth Saesneg. Ac yn wir, mae darpariaeth mewn ieithoedd eraill sydd yn cael eu siarad gan ddinasyddion Cymru yn bwysig i ni hefyd. Ond y pwynt arall i'w bwysleisio yn y fan hyn, dwi'n meddwl, sy'n allweddol, yw ein bod ni, wrth ddarparu ein cynlluniau fel Llywodraeth, yn sicrhau bod y cyllid sydd ar gael gennym ni - pa un ai ydy o'n dod o'n cyllidebau ni wedi ei aildrefnu, neu os ydy o'n dod o Lywodraeth y Deyrnas Unedig - bod y cyllid yna yn cael ei ddosbarthu cyn gynted ag y mae hi'n bosib, i sicrhau bod yna ymateb i'r anghenion. A dyna rydym ni wedi ei wneud, yn arbennig gyda'r £53 miliwn, ond yn wir, efo'r cyllid mewnol sydd wedi ei ailddosbarthu - mae o'n fwy na hynny - ar gyfer y celfyddydau. Beth sy'n bwysig ydy bod ceisiadau yn dod drwodd yn gyflym - ac mae cyngor y celfyddydau, mae'n rhaid i mi ddweud, wedi bod yn ymateb yn gyflym iawn wrth weinyddu'r rhan o'r gyllideb y mae'n nhw yn ei gweinyddu. Ac mi fyddwn ni fel Llywodraeth Cymru hefyd yn gweinyddu ein cyllideb ni yn olynol i hynny. Mae'n bwysig bod yr unigolion yma yn cael sicrwydd bod yna gyfle iddyn nhw gynnal bywoliaeth, er wrth gwrs y bydd yn rhaid darganfod ffyrdd o berfformio ac o weithredu mewn gofod gwahanol i beth rydym ni wedi bod yn ei wneud yn y gorffennol tra mae'r afiechyd difrifol yma yn parhau.
English: Thank you very much. I note that you haven't answered my question with regard to the freelance taskforce and their recommendations in the report -
Welsh: Diolch yn fawr. Dwi'n sylwi nad ydych chi wedi ateb fy nghwestiwn i ynglŷn â'r tasglu llawrydd a'u hargymhellion nhw a'u hadroddiad nhw -
English: I have read their recommendations, but I'm not going to respond directly to any taskforce, because I think it's a self-appointed taskforce, not a Government taskforce.
Welsh: Dwi wedi darllen eu hargymhellion nhw, ond dwi ddim yn mynd i ymateb yn uniongyrchol i unrhyw dasglu, oherwydd tasglu hunanbenodedig, dwi'n credu, ydy hwn - dydy o ddim yn dasglu'r Llywodraeth.
English: May I turn to another issue, namely journalism? I'd like to know what discussions you have had with regard to the future of English-medium print journalism in Wales. Have you been discussing with Reach, for example? I'd like to know how the Government can provide support - at arm's length of course, but support despite that - to the English-medium print industry.
Welsh: Gaf i droi at faes arall, sef newyddiaduraeth? Hoffwn i wybod pa drafodaethau rydych chi wedi eu cael ynglŷn â dyfodol newyddiaduraeth print cyfrwng Saesneg yng Nghymru. Ydych chi wedi bod yn trafod efo Reach, er enghraifft? Hoffwn i wybod sut y gall y Llywodraeth ddarparu cefnogaeth - hyd braich, yn amlwg, ond cefnogaeth serch hynny - i'r cyfryngau print Saesneg.
English: My first discussion, as it happened, wasn't with Reach, but with the National Union of Journalists. I have had a discussion with them, and there will be further discussions. I will also be having further discussions with Reach. But what I hope to establish is a model that will be able to provide public funding to English language journalism that corresponds to what is available in literary and journalistic publications through the medium of Welsh. Because it's always been clear to me, as one interested in both cultures and both languages, that there wasn't equality of provision in this situation. So I do hope that we can take action through Creative Wales, because that is the new agency that we have within Government. Because of the current situation with this plague that we are suffering, we haven't been able to make as swift a progress as we would have hoped, but there is a Creative Wales director in place now and he's a very experienced public official and we will be acting through Creative Wales to establish a funding model. But it will be at arm's length of Government, because that was what was important to me also. We need a model similar to the arts council model, where artistic decisions and journalistic decisions in this context are made not by politicians but by a quasi-independent body of Government.
Welsh: Roedd fy nhrafodaeth gyntaf i, fel mae'n digwydd, nid efo Reach, nid efo'r cwmni, ond efo undeb y newyddiadurwyr. Dwi wedi cael trafodaeth efo nhw, ac mae yna drafodaeth bellach yn mynd i ddilyn. Byddaf yn trafod eto efo Reach. Ond beth dwi'n ei obeithio y gallwn ni ei sefydlu ydy model a fydd yn galluogi cynnig cyllid cyhoeddus i newyddiaduraeth Saesneg sydd yn cyfateb i'r hyn sydd ar gael ar hyn o bryd mewn cyhoeddi llenyddol a newyddiadurol yn Gymraeg. Oherwydd mae hi wastad wedi bod yn amlwg i mi, fel un sydd â diddordeb yn y ddau ddiwylliant a'r ddwy iaith, nad oedd yna gyfartaledd darpariaeth yn y sefyllfa yma. Ac felly dwi'n gobeithio y gallwn ni weithredu drwy Cymru Greadigol, oherwydd dyna'r asiantaeth newydd sydd gennym ni mewn Llywodraeth. Oherwydd y sefyllfa bresennol gyda'r pla yma sydd wedi effeithio arnom ni, dydyn ni ddim wedi gallu symud ymlaen mor gyflym â byddwn i'n dymuno, ond mae yna gyfarwyddwr i Cymru Greadigol bellach, ac mae o'n brofiadol iawn fel swyddog cyhoeddus, ac mi fyddwn ni'n gweithredu drwy Cymru Greadigol i sefydlu model o gyllid. Ond mi fydd o hyd braich oddi wrth y Llywodraeth, oherwydd dyna oedd yn bwysig i mi hefyd. Mae'n rhaid inni gael model tebyg i fodel cyngor y celfyddydau, lle mae'r penderfyniadau artistig a'r penderfyniadau newyddiadurol yn cael eu gwneud nid gan wleidyddion, ond gan gorff lled-annibynnol oddi wrth y Llywodraeth.
English: Thank you very much. We look forward to seeing that work coming to fruition, because I'm sure you'll agree that the newspaper industry and having a prosperous sector is vital to public life and democracy in Wales. So, I'm pleased to hear what you say today on that. May I turn to one other area to conclude? Last Thursday, I believe it was, the Welsh Government announced a fund for support for sport worth £14 million, which is to be welcomed of course, but one of the problems that people in that area have mentioned to me is that some of this funding has to go to innovation plans and they see that as being very difficult because, truth be told, they need to fill the gaps that are arising as a result of a lack of income. So, why have you chosen to focus on innovation rather than focusing on assisting organisations to survive as a result of the lack of income that they're facing at the moment?
Welsh: Diolch yn fawr. Edrychwn ymlaen, felly, at weld y gwaith yna yn dwyn ffrwyth, achos rydych chi'n cytuno, dwi'n siwr, bod y diwydiant papurau newydd a chael un ffyniannus yn hollbwysig i ddemocratiaeth a bywyd cyhoeddus yng Nghymru. Felly, dwi'n falch o glywed beth rydych chi'n ei ddweud heddiw ar hynny. Gaf i droi jest at un maes arall i gloi, felly? Ddydd Iau diwethaf, dwi'n credu oedd hi, fe wnaeth Llywodraeth Cymru gyhoeddi cronfa adfer chwaraeon a hamdden, gwerth £14 miliwn, sydd i'w groesawu, wrth gwrs, ond un o'r problemau mae pobl yn y maes yna yn sôn wrthyf i amdano fo ydy bod rhaid i beth o'r arian yma fynd at gynlluniau arloesi, ac maen nhw'n gweld hynny yn anodd iawn, achos, mewn gwirionedd, maen nhw angen llenwi bylchau sydd yn codi o ddiffyg incwm. Pam eich bod chi wedi dewis ffocysu ar gynlluniau arloesi, yn hytrach na chanolbwyntio ar helpu sefydliadau i oroesi'r diffyg incwm sydd o'u blaenau nhw ar hyn o bryd?
English: We considered this issue carefully, and one of the things that's been important to me over the years is that if people are to access public funds, that shouldn't be available to them free of charge and that it's just a matter of ticking the boxes, but that we also find new ways of working creatively in order to help to bring people through this crisis that we're currently facing. That was at the heart of the decision that there should be creative requirements attached to how we make use of public funds. It's not an attempt to refuse funding to individuals or institutions, but I didn't want to pour money into old creative institutions that, perhaps, aren't the kinds of institutions that new audiences will respond and react to. So, that was behind that. And, again, Creative Wales will be responsible for oversight and providing advice on this situation.
Welsh: Wel, mi fuom ni'n ystyried y mater yma yn ofalus, ac un o'r pethau sydd wedi bod yn bwysig i mi, ar hyd y blynyddoedd, ydy os ydy pobl yn cael arian cyhoeddus bod o ddim yn arian am ddim, ac nad jest mater o lenwi bylchau ydy o, ond hefyd ein bod ni yn gallu canfod ffyrdd newydd o weithio yn greadigol i helpu i ddod â phobl drwy'r argyfwng yma yr ydym ni yn ei ganol. A dyna oedd wrth wraidd sicrhau bod yna ofynion creadigol, os leiciwch chi, ynglŷn â'r modd rydym ni'n defnyddio arian cyhoeddus. Nid ymgais i beidio â rhoi cyllid i unigolion nac i sefydliadau oedd hynny, ond doeddwn i ddim eisiau tywallt arian i mewn i hen sefydliadau creadigol sydd, efallai, ddim y math o sefydliadau y mae pobl neu gynulleidfaoedd newydd yn mynd i ymateb iddyn nhw. Ac felly dyna oedd hynna. A Cymru Greadigol fydd, eto, yn gyfrifol am roi trosolwg a chyngor inni yn y sefyllfa yma.
English: Well, I have an overall responsibility within Government for encouraging physical activity, which I still do myself. I'm not going to invite you to come and film me in Llandaff fields. I do, but it's a slow jogging process. But I think it's essential that we do, as a Government, repeat these messages, because one of the key things that I'm looking for, as we struggle through the pandemic, is how we develop good practice and better communication, so that the messages that we send out, the health messages that we produce, are ones that people find it easy to respond to. So, it's got to be a choice of which kind of physical activity. We spoke earlier about bowls; it depends what kind of physical activity people opt for - not just one thing or the other. We must make these activities as available as possible, in collaboration, obviously, with our major funders, which, through Welsh Government - it goes to the users of services.
Welsh: Wel, mae gennyf gyfrifoldeb cyffredinol o fewn y Llywodraeth dros annog gweithgarwch corfforol, ac rwy'n dal i wneud hynny fy hun. Nid wyf am eich gwahodd i ddod i fy ffilmio yng nghaeau Llandaf. Rwy'n gwneud hynny, ond mae'n broses loncian araf. Ond rwy'n credu ei bod yn hanfodol ein bod ni, fel Llywodraeth, yn ailadrodd y negeseuon hyn, oherwydd un o'r pethau allweddol rwy'n chwilio amdano, wrth inni frwydro drwy'r pandemig, yw sut yr awn ati i ddatblygu arferion da a chyfathrebu gwell, fel bod y negeseuon rydym yn eu cyfleu, y negeseuon iechyd rydym yn eu cynhyrchu, yn rhai y mae pobl yn ei chael yn hawdd ymateb iddynt. Felly, rhaid iddo fod yn ddewis o ran y math o weithgarwch corfforol. Buom yn siarad yn gynharach am chwarae bowls; mae'n dibynnu ar ba fath o weithgarwch corfforol y mae pobl yn ei ddewis - nid un peth neu'r llall yn unig. Mae'n rhaid inni sicrhau bod cymaint â phosibl o'r gweithgareddau hyn ar gael, mewn cydweithrediad, yn amlwg, â'n prif gyllidwyr, sydd, drwy Lywodraeth Cymru - ei fod yn cyrraedd defnyddwyr gwasanaethau.
English: Thank you, Minister. To enable people to partake in sport during the winter months is absolutely essential. It's always been essential, but now more than ever during this pandemic. Rural areas, often deemed affluent by the Welsh Government, are critically poor in a lot of areas when it comes to sporting facilities, especially those that can be used during the winter months to ensure that people and clubs can continue their sporting activities throughout the coldest and rainiest of months. What steps are you taking, Minister, to ensure that everybody across all areas of Wales has access to all-weather sporting facilities within their own communities, so they don't have to travel?
Welsh: Diolch, Weinidog. Mae galluogi pobl i gymryd rhan mewn chwaraeon yn ystod misoedd y gaeaf yn gwbl hanfodol. Mae bob amser wedi bod yn hanfodol, ond mae'n fwy hanfodol nag erioed yn awr yn ystod y pandemig hwn. Mae ardaloedd gwledig, sy'n aml yn cael eu hystyried yn gefnog gan Lywodraeth Cymru, yn ddifrifol o dlawd mewn llawer o ardaloedd o ran cyfleusterau chwaraeon, yn enwedig y rhai y gellir eu defnyddio yn ystod misoedd y gaeaf i sicrhau y gall pobl a chlybiau barhau â'u gweithgareddau chwaraeon drwy gydol y misoedd oeraf a mwyaf glawog. Pa gamau rydych chi'n eu cymryd, Weinidog, i sicrhau bod gan bawb ar draws pob rhan o Gymru fynediad at gyfleusterau chwaraeon pob tywydd yn eu cymunedau eu hunain, fel nad oes raid iddynt deithio?
English: I will take note of that, because it's clearly something we need to ensure that we do provide and do respond to properly. I'm tempted to say we should ensure adequate supplies of thermals for all, but maybe that wouldn't be appropriate coming out of my budget; well, I haven't got much of a budget anyway. But to the extent that we could, I think that the obvious thing is to make people feel comfortable exercising in the interesting and diverse climate that we have in Wales.
Welsh: Fe wnaf nodi hynny, oherwydd mae'n amlwg yn rhywbeth y mae angen inni sicrhau ein bod yn ei ddarparu ac yn ymateb iddo'n iawn. Rwy'n cael fy nhemtio i ddweud y dylem sicrhau cyflenwadau digonol o ddillad thermol i bawb, ond efallai na fyddai'n briodol i hynny ddod o fy nghyllideb i; wel, nid oes gennyf lawer o gyllideb beth bynnag. Ond i'r graddau y gallem wneud hynny, rwy'n credu mai'r peth amlwg yw gwneud i bobl deimlo'n gyfforddus i wneud ymarfer corff yn yr hinsawdd ddiddorol ac amrywiol sydd gennym yng Nghymru.
English: Thank you, Deputy Minister. Finally, the National Trust is facing considerable financial difficulty due to the coronavirus. They are reported to be facing losses of some £200 million as a result of the pandemic, and have had to review every aspect of their charity to make savings in almost every area of activity. One such attraction currently at risk is the roundhouse in the Kymin, which is a major tourist attraction in the area, attracting 65,000 visitors a year. The trust is currently consulting on closing the roundhouse, which would present a major blow to the local economy. Can you confirm that the full amount of funding provided by the UK Government to support arts and culture organisations in Wales is being used for the purpose intended, and what action can you take to ensure sites of historic importance, like the roundhouse, are kept open?
Welsh: Diolch, Ddirprwy Weinidog. Yn olaf, mae'r Ymddiriedolaeth Genedlaethol yn wynebu cryn anhawster ariannol oherwydd y coronafeirws. Dywedir eu bod yn wynebu colledion o tua £200 miliwn o ganlyniad i'r pandemig, ac maent wedi gorfod adolygu pob agwedd ar eu helusen i wneud arbedion ym mhob maes gweithgaredd bron iawn. Un atyniad o'r fath sydd mewn perygl ar hyn o bryd yw'r tŷ crwn yn y Cymin, sy'n atyniad pwysig i dwristiaid yn yr ardal, gan ddenu 65,000 o ymwelwyr y flwyddyn. Mae'r ymddiriedolaeth wrthi'n ymgynghori ar gau'r tŷ crwn, a fyddai'n ergyd fawr i'r economi leol. A wnewch chi gadarnhau bod y swm llawn o arian a ddarperir gan Lywodraeth y DU i gefnogi sefydliadau celfyddydol a diwylliannol yng Nghymru yn cael ei ddefnyddio at y diben a fwriadwyd, a pha gamau y gallwch eu cymryd i sicrhau bod safleoedd o bwysigrwydd hanesyddol, fel y tŷ crwn, yn cael eu cadw ar agor?
English: I have visited the Kymin. I think it was one of the early properties - I think it was 1902 that it was a gift to the National Trust. It's a very distinctive site. I have had discussions with the National Trust, and my senior officials, especially the head of Cadw, have had discussions with the National Trust. I think the way to respond to your question is to assure you that I want a stronger partnership between National Trust Cymru and Welsh Government and Cadw, because I think here is an opportunity now, as we reopen, or hopefully gradually reopen sites of this kind, for us to co-operate. Obviously, we cannot fund the National Trust as if it were just another applicant, but if the National Trust has serious proposals, which would include a partnership with Welsh Government, I would be strongly in favour of that. I do live in the middle of National Trust property in the north; I should declare an interest. Though the actual cottage that we have is not a National Trust property; I don't think the National Trust would want it.
Welsh: Rwyf wedi ymweld â'r Cymin. Credaf ei fod yn un o'r eiddo cynnar - credaf mai yn 1902 y cafodd ei roi'n rhodd i'r Ymddiriedolaeth Genedlaethol. Mae'n safle unigryw iawn. Rwyf wedi cael trafodaethau gyda'r Ymddiriedolaeth Genedlaethol, ac mae fy uwch swyddogion, yn enwedig pennaeth Cadw, wedi cael trafodaethau gyda'r Ymddiriedolaeth Genedlaethol. Rwy'n credu mai'r ffordd o ymateb i'ch cwestiwn yw drwy eich sicrhau fy mod eisiau cael partneriaeth gryfach rhwng Ymddiriedolaeth Genedlaethol Cymru a Llywodraeth Cymru a Cadw, oherwydd credaf fod hwn yn gyfle yn awr inni gydweithredu, wrth inni ailagor, neu wrth inni ailagor safleoedd o'r math hwn yn raddol, gobeithio. Yn amlwg, ni allwn ariannu'r Ymddiriedolaeth Genedlaethol fel pe bai'n ddim ond ymgeisydd arall, ond os oes gan yr Ymddiriedolaeth Genedlaethol gynigion difrifol, a fyddai'n cynnwys partneriaeth â Llywodraeth Cymru, byddwn yn gryf o blaid hynny. Rwy'n byw yng nghanol eiddo'r Ymddiriedolaeth Genedlaethol yn y gogledd; dylwn ddatgan buddiant. Er, nid yw'r bwthyn sydd gennym ei hun yn eiddo i'r Ymddiriedolaeth Genedlaethol; nid wyf yn credu y byddai'r Ymddiriedolaeth Genedlaethol ei eisiau.
English: Sorry, Deputy Presiding Officer, I had an issue earlier on this afternoon.
Welsh: Mae'n ddrwg gennyf, Ddirprwy Lywydd, cefais drafferth yn gynharach y prynhawn yma.